==== Trankebar ====
{{uddybende|Trankebar}}
I Trankebar opførtes et fort, [[Dansborg]], i begyndelsen med hollandske kommandanter. Først i 1648 fik Dansborg en dansk kommandant efter et mytteri i garnisonen.<ref>Feldbæk, s. 21</ref> Det skulle vise sig, at Trankebar lå godt for handel på Coramandelkysten, og kommandanten [[Berent Pessart]] drev en livlig handel, der imidlertid til sidst truede ham med gældsfængsel.<ref name="FE 22">Feldbæk, s. 22</ref> I 1643 nåede en ny kommandant, [[Willem Leyel]], frem men kunne først indtage sin post efter en regulær belejring af fortet,<ref name="FE 22"/> og kastede sig i 1646 ud i dels at ombygge to af Dansborgs fire [[hjørnebastion]]er, dels at genoprette den danske [[kredit]] langs handelens ruter. Derved kom han i modsætningsforhold til Dansborgs [[garnison]], der afsatte ham. Lederen af mytteriet, [[Poul Hansen Korsør]], overtog kommandantposten men døde i 1655 og efterfulgtes af fæstningens [[konstabel]], [[Eskild Andersen Kongsbakke]].<ref name="FE 22"/> Nayaken af Tanjore forsøgte at afpresse penge af danskerne, og Trankebars indiske befolkning søgte ly i fæstningen, der formåede at holde nayakens tropper borte. Også krige med mogulens ''nawab'' i [[Bengalen]] stod man igennem. Omkring 1660 lod Eskild Andersen opføre en mur rundt om byen til dennes bedre beskyttelse.<ref name="FE 23">Feldbæk, s. 23</ref>
Historie Kultur